CELEX: 42021D0004
Language: bg
Date: 2020-12-09 00:00:00
Title: Решение (ЕС) 2021/4, взето с общото съгласие на представителите на правителствата на държавите членки от 9 декември 2020 година относно местонахождението на седалището на Европейския център за промишлени, технологични и изследователски експертни познания в областта на киберсигурността

7.1.2021   
               
               
                  BG
               
               
                  Официален вестник на Европейския съюз
               
               
                  L 4/7
               
            
         РЕШЕНИЕ (ЕС) 2021/4, ВЗЕТО С ОБЩОТО СЪГЛАСИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ
         от 9 декември 2020 година
         относно местонахождението на седалището на Европейския център за промишлени, технологични и изследователски експертни познания в областта на киберсигурността
         ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ ЧЛЕНКИ,
         като взеха предвид Договора за функционирането на Европейския съюз, и по-специално член 341 от него,
         като имат предвид, че:
         
                     (1)
                  
                  
                     Въз основа на предложението, представено от Комисията на Европейския парламент и на Съвета на 12 септември 2018 г., се предвижда създаването на Европейски промишлен, технологичен и изследователски център в областта на киберсигурността (наричан по-нататък „центърът за експертни познания“).
                  
               
                     (2)
                  
                  
                     Следва да бъде определено местонахождението на седалището на центъра за експертни познания,
                  
               ПРИЕХА НАСТОЯЩОТО РЕШЕНИЕ:
         
            Член 1
            Седалището на Европейския център за промишлени, технологични и изследователски експертни познания в областта на киберсигурността е в Букурещ, Румъния.
         
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
         
         
            Член 3
            Настоящото решение се публикува в Официален вестник на Европейския съюз.
            
         
         
            Съставено в Брюксел на 9 декември 2020 година.
            
               
                  Председател
               
               P. LOURTIE